
Просјечна нето плата у августу 1 695 КМ
Реалан раст плате на годишњем нивоу 3,8%

Просјечна мјесечна нето плата у Републици Српској исплаћена у августу 2026. године износила је 1 695 КМ и у односу на јул 2026. године, номинално је већа за 0,4%, а реално је мања за 0,9%, док је у односу на исти мјесец претходне године номинално већа за 9,0%, а реално за 3,8%. Просјечна мјесечна бруто плата износила је 2 616 КМ.

Посматрано по подручјима, у августу 2026. године највиша просјечна нето плата исплаћена је у подручју Стручне, научне  и техничке дјелатности и износила је 2 286 КМ, а најнижа просјечна нето плата у августу 2026. године исплаћена је у подручју Дјелатности пружања смјештаја, припреме и послуживања хране, хотелијерство и угоститељство,                1 286 КМ.

У августу 2026. године, у односу на август 2025, у свим подручјима забиљежен је номинални раст нето плате, од чега највише у подручјима Стручне, научне и техничке дјелатности 17,0%, Дјелатности здравствене заштите и социјалног рада 12,9% и Саобраћај и складиштење 10,5%. 

Графикон 1. Просјечна нето плата по мјесецима








Мјесечна инфлација у августу 2026. године 1,3%
Годишња инфлација (VIII 2026/VIII 2025) 5,0%

Цијене производа и услуга које се користе за личну потрошњу у Републици Српској, мјерене индексом потрошачких цијена, у августу 2026. године у односу на претходни мјесец у просјеку су више за 1,3%, док су у односу на исти мјесец претходне године у просјеку више за 5,0%. Од 12 главних одјељака производа и услуга, више цијене на годишњем нивоу забиљежене су у десет, а ниже цијене у два одјељка.
Највећи годишњи раст цијена у августу 2026. године, забиљежен је у одјељку Превоз 22,5%, усљед повећања цијена у групи Горива и мазива за аутомобиле од 38,8%, затим у одјељку Становање 11,6%, усљед раста цијена у групи Течна горива од 25,3% и у групи Снабдјевање водом од 24,5%, потом у одјељку Здравство 8,9%, усљед виших цијена у групи Болничке услуге од 139,1%, затим у одјељку Ресторани и хотели 6,7%, усљед виших цијена у групи Услуге смјештаја од 7,3%.
Слиједи одјељак Рекреација и култура са процентом повећања од 4,7%, усљед виших цијена у групи Путни аранжмани од 12,9%, затим одјељак Комуникације са растом од 3,2%, због поскупљења у групи Телекомуникационе услуге од 3,4%, потом одјељак Алкохолна пића и дуван са истим процентом повећања 3,2%, због виших цијена у групи Дуван од 4,6%, док је раст од 2,6% забиљежен у одјељку Остали производи и услуге, усљед поскупљења у групи Накит и сатови од 11,6%. 
Више цијене од 1,3% забиљежене су у одјељку Образовање, због повећања цијена у групи Образовање које се не дефинише према нивоу од 10,9%, док је повећање од 1,2% забиљежено у одјељку Намјештај и покућство, усљед виших цијена у групи Мањи апарати и ситни алати за покућство од 3,6%. 
Ниже цијене у августу 2026. године, на годишњем нивоу од 4,6%, забиљежене су у одјељку Одјећа и обућа, усљед сезонских снижења конфекције и обуће током године и у одјељку Храна и безалкохолна пића 1,4% усљед нижих цијена у групама и Воће од 8,8% и Млијеко и млијечни производи од 6,2%.



Графикон 2. Мјесечна и годишња инфлација







Календарски прилагођена индустријска производња (I-VIII 2026/I-VIII 2025) мања за 7,2%

Календарски прилагођена индустријска производња у Републици Српској у периоду јануар-август 2026. године у поређењу са истим периодом 2025. године мања je за 7,2%. Десезонирана индустријска производња у Републици Српској у августу 2026. године у поређењу са јулом 2026. године мања је за 9,2%. Календарски прилагођена индустријска производња у августу 2026. године, у поређењу са августом 2025. године, мања је за 11,1%. 



Графикон 3. Индекси индустријске производње, август 2022 – август 2026. (2021=100)


Број запослених у индустрији (VIII 2026/VII 2026) мањи за 0,7%


Број запослених у индустрији у августу 2026. године у односу на јул исте године мањи је за 0,7%. Број запослених у индустрији у августу 2026. године у односу на просјек 2025. године мањи је за 4,3% и у односу на исти мјесец претходне године мањи је за 3,9%. 


[bookmark: _Hlk240456712]У периоду I-VIII 2026. извоз смањен за 0,4%, а увоз повећан за 7,8%

У периоду јануар - август 2026. године остварен је извоз у вриједности од три милијарде и 468 милиона КМ, што је за 0,4% мање у односу на период јануар - август 2025. године, те увоз у вриједности од пет милијарди и 319 милионa КМ, што је за 7,8% више него у периоду јануар - август 2025. године, док је проценат покривености увоза извозом износио 65,2%.

У августу 2026. године остварен је извоз у вриједности од 372 милиона КМ, што је за 0,5% више него у августу 2025. године, те увоз у вриједности од 626 милиона КМ, што је за 11,4% више него у августу 2025. године, док је проценат покривености увоза извозом износио 59,4%.

У погледу географске дистрибуције робне размјене Републикe Српскe са иностранством, у периоду јануар - август 2026. године, највише се, од укупно оствареног извоза, извозило у Србију и то у вриједности од 648 милиона КМ (18,7%) и у Хрватску 564 милионa КМ (16,3%). У истом периоду, највише се, од укупно оствареног увоза, увозило из Србије и то у вриједности од 865 милиона КМ (16,3%) и из Италије, у вриједности од 814 милиона КМ (15,3%).

Посматрано по групама производа, у периоду јануар - август 2026. године, највеће учешће у извозу остварује електрична енергија са 341 милион КМ, што износи 9,8% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 456 милиона КМ, што износи 8,6% од укупног увоза. 

Графикон 4. Извоз и увоз по мјесецима

Десезонирани индекси

